בע"ה

**שושנת יעקב בלחן חדש!**

**יוחאי בן אב"י בדואט עם אהרן רזאל**

****

**משנכנס אדר מרבים בשמחה!**

**יוחאי בן אב"י** מצרף שיר נוסף לאוסף החגים שלו, והפעם שיר חדש לכבוד פורים.

'שושנת יעקב' הוא קטע מוכר מתוך הפיוט העתיק **'אשר הניא'** הנאמר בחלק מהקהילות לאחר קריאת המגילה. מילים אלו זכו ללחנים רבים הנפוצים בכל קהילות ישראל.  
**הלחן החדש** כולל בשיר גם את השורות הפחות מוכרות, ונותן פרשנות מוסיקלית מעניינת ושמחה למילים העתיקות.   
אל שמחת הפורים הזמין יוחאי את **אהרן רזאל** - מפורצי הדרך במוסיקה היהודית המקורית, שמתארח בשירתו המיוחדת ומוסיף בקולו ובסגנונו לאווירה השמחה והפורימית של השיר.

על העיבוד וההפקה המוסיקלית אחראי **ערן קליין** שמעניק לשיר גוון עכשווי, שמח וצוהל.

את חגיגת המילים והצלילים עוטפת תמונת השיר המאויירת, מעשה ידיו של **אלחנן בן אורי** המוכשר, שמוסיפה חיוך ועליזות לחגיגה.

השיר החדש מצטרף לסינגלים נוספים שמוציא יוחאי בשנים האחרונות, וביניהם: 'יסוד כסא השם', 'שובי אלי', 'ברך עלינו', ושירים רבים נוספים בהם מנסה בן אב"י לתת **רוח חדשה לפיוטים עתיקים**. את שלל שירי המועדים מתכנן יוחאי **לאגוד לאלבום** שייוחד ללחני פיוטים, ויצטרף אל שני האלבומים שכבר הוציא.

**פורים שמח והאזנה טובה!**

לפרטים נוספים: 054-5359777